  Майя Бывальцева Удмуртиын «Кышкыттэм но ӟечлыко автомобиль сюресъёс» йӧскалык ӵектосъя тупатъям Сьӧлта котыр сюресэз тупатъязы. Ужъёсты чакламлэсь 11 нуналлы вазьгес быдэстӥзы, ивортэ улосвыл тӧролэн но кивалтэтлэн пресс-службазы. Котыр сюрес транзит транспортлы Сьӧлта черкогуртэ пыратэк ортчыны луонлык сётэ. Со черкогуртысь сюресъёсты уте. Татын пичи машинаос но, вузъёс нуллӥсь машинаос но трос. Со сяна, сюреслэн та люкетэз Эгра – Сьӧлта – Сюмси – Киров улосвыллэн гожез сюрес вылэ потон луэ Ярослав Семёнов, Удмуртиысь кивалтэтлэн тӧроезСюрес 1990-тӥ аръёс пумын лэсьтэмын вал. Со дырысен гопъёсты гинэ тупатъяллязы. Котькуд тулыс сюрес «шудыны» кутскылӥз, соин ик котыр сюресэз 2020-тӥ арын йӧскалык ӵектос улсын тупатъяно объектъёс пӧлы пыртӥзы. Ужъёсты 22-тӥ оштолэзе кутскизы. Сюресчиос асфальтлэсь юн изъянмем вылӥ сӥзэ утялтӥзы. Асфальтобетонлэсь ӵошкытатӥсь но вылӥ сӥос вӧлдӥзы, сюреслэсь урдэссэ юнматӥзы. Вуж асфальтэз утялтэм бере, куд-ог интыосын сюреслэн улӥ сӥосыз сӧриськемын шуыса шараяськиз. Сюресчиос сое воштӥзы.  Сюресчиос 2,385 иськемез выльдӥзы Кызьы пусйизы чакласьёс, ужъёс ӟечлыко быдэстэмын. Лабораториын эскерыны басьтэм пробаос возьматӥзы, вань кутэм материалъёс – асфальтобетон, вечиятэм из, озик асьсэос ужъёс, эсэплыко куронъёслы тупало. Тупатъям сюреслэн вылӥ сӥезлы гарантия ньыль ар луоз. Со дыр ӵоже гарантия улэ шедись кыӵе ке шекъёс шараяськизы ке, подрядчик соосты асаз коньдонэныз тупатъялоз.  Тодэ вайытом, 2020-тӥ арын йӧскалык ӵектосъя Кизнер – Грак сюреслэсь кык люкетсэ тупатъялозы.  Тегъёс: Авто Удмуртия сюресъёс тупатъянужъёс Сьӧлта ЯрославСемёнов  